CELEX: 62016CN0146
Language: ro
Date: 2016-03-14 00:00:00
Title: Cauza C-144/16: Cerere de decizie preliminară introdusă de Bundesgerichtshof (Germania) la 14 martie 2016 – Verband Sozialer Wettbewerb e.V./DHL Paket GmbH

4.7.2016   
            
            
               RO
            
            
               Jurnalul Oficial al Uniunii Europene
            
            
               C 243/15
            
         Cerere de decizie preliminară introdusă de Bundesgerichtshof (Germania) la 14 martie 2016 – Verband Sozialer Wettbewerb e.V./DHL Paket GmbH
   (Cauza C-144/16)
   (2016/C 243/16)
   Limba de procedură: germana
   
      Instanța de trimitere
   
   Bundesgerichtshof
   
      Părțile din procedura principală
   
   
      Reclamantă: Verband Sozialer Wettbewerb e.V.
   
      Pârâtă: DHL Paket GmbH
   
      Întrebările preliminare
   
   
               1)
            
            
               O publicitate la produse concrete, inserată într-o publicație tipărită, trebuie să conțină deja în textul său informațiile privind adresa geografică și identitatea comerciantului, în sensul articolului 7 alineatul (4) litera (b) din Directiva 2005/29/CE (1), chiar dacă consumatorii cumpără produsele promovate numai prin intermediul unei pagini de internet, indicată în publicitate, a întreprinderii care promovează produsele, iar informațiile necesare potrivit articolului 7 alineatul (4) din directivă pot fi obținute cu ușurință pe această pagină de internet sau prin intermediul acesteia din urmă?
            
         
               2)
            
            
               Răspunsul la prima întrebare depinde de aspectul dacă întreprinderea face publicitate într-o publicație tipărită pentru promovarea propriilor produse și face trimitere direct la pagina de internet proprie în ceea ce privește informațiile necesare potrivit articolului 7 alineatul (4) din Directiva 2005/29/C sau dacă publicitatea se referă la produse vândute de alte întreprinderi pe o pagină de internet a întreprinderii care promovează produse, iar consumatorii pot obține informațiile prevăzute la articolul 7 alineatul (4) din directivă abia după ce parcurg încă una sau mai multe etape (clicuri), prin intermediul unor linkuri către paginile de internet ale acestor alte întreprinderi, indicate numai pe pagina de internet a operatorului paginii de internet menționate în publicitate?
            
         
      (1)  Directiva 2005/29/CE a Parlamentului European și a Consiliului din 11 mai 2005 privind practicile comerciale neloiale ale întreprinderilor de pe piața internă față de consumatori și de modificare a Directivei 84/450/CEE a Consiliului, a Directivelor 97/7/CE, 98/27/CE și 2002/65/CE ale Parlamentului European și ale Consiliului și a Regulamentului (CE) nr. 2006/2004 al Parlamentului European și al Consiliului (JO L 149, p. 22, Ediție specială, 15/vol. 14, p. 260).